ठेकमा। बरदह थाने के बरौनी गांव में रविवार को अपराह्न चकरोड पाटने को लेकर दो समुदाय आमने-सामने हो गए। कहासुनी के बाद दोनों पक्षों के बीच लाठी-डंडे के साथ ही जम कर ईंट-पत्थर चले। लगभग आधे घंटे तक चले संघर्ष में दोनों पक्षों से छह लोग घायल हो गए। घटना को लेकर गांव में तनाव की स्थिति पैदा होते ही कई थाने की पुलिस फोर्स पहुंच गई। दोनों पक्षों के घायलों को पुलिस मेडिकल परीक्षण कराने के बाद थाने ले आई। देर शाम को मुकदमा दर्ज कर दोनों पक्षों से एक-एक व्यक्ति का 151 में चालान कर दिया।